Numeroiden merkitys Raamatussa
Tässä jälleen uusi Raamattu on ihmeellinen! -sarjan osa.
Aloitetaan eräällä 1. Mooseksen kirjan päähenkilöihin liittyvällä rakenteella.
Nämä henkilöt ovat Abraham, Iisak ja Jaakob.
Olen kirjoittanut taululle heidän ikänsä.
Abraham eli 175 vuotta, Iisak 180 vuotta ja Jaakob 147 vuotta.
Raamatun ihmeellisyyksiin kuuluu myös se, -
että henkilöiden iät muodostavat joskus mielenkiintoisia rakenteita.
Jaetaan nämä iät osiin.
Abrahamin ikä voidaan jakaa näin: viisi kertaa viisi kertaa seitsemän.
Jos Abrahamin ikä, 175 vuotta, jaetaan osiin, saadaan 5 x 5 x 7.
Viisi on armon luku, seitsemän täydellisyyden.
Analysoidaan sitten Iisakin ikä. Se voidaan jakaa näin: -
kuusi kertaa kuusi kerrottuna viidellä.
Kuusi on ihmisen luku, viisi taas armon luku.
Kuinka voimme jakaa osiin Jaakobin iän, 147 vuotta?
Se on seitsemän kertaa seitsemän kerrottuna kolmella.
Täydellisyyden ja Jumalan luvut.
Tämä on mielenkiintoista. 5 x 5, 6 x 6 ja 7 x 7 sekä 3, 5 ja 7.
Jos laskemme yhteen nämä luvut, -
joista iät koostuvat, saamme seuraavat tulokset: -
Viisi plus viisi plus seitsemän on 17. Sitten Iisak: -
Kuusi plus kuusi viisi on 17.
Vielä Jaakob: Seitsemän plus seitsemän plus kolme on 17.
Eikö olekin mielenkiintoinen rakenne?
Raamatussa ei ole mitään sattumanvaraista!
Jopa numeroilla ja ihmisen iällä on oma merkityksensä.
Lasketaan vielä yhteen numerot, joista nämä iät muodostuvat: -
1, 7, 5, 1, 8, 0, 1, 4, 7.
Numeroiden summa on 34, -
joka on sama kuin kaksi kertaa 17.
Se on siis 17:n kerrannainen.
Näistä luvuista paljastuu siis mielenkiintoisia yksityiskohtia.
Sekin todistaa, ettei Raamatussa ole mitään sattumanvaraista, -
vaan kaikki siinä on täydellistä.
Jumalan Sanassa on kaikki täydellistä, jopa ihmisten iät.
Ihminen elää tietyn ajan, ja silläkin on tarkoituksensa.
Numeroiden merkityksestä Raamatussa voisi puhua pitkäänkin, -
mutta katsotaan nopeasti, mikä on eri numeroiden hengellinen merkitys.
Käsittelemme aihetta yleisellä tasolla menemättä yksityiskohtiin, -
mutta emme myöskään sano mitään, mikä olisi väärin.
Käsittelemme numeroita vain matemaattisessa mielessä, -
emme tietenkään niin kuin astrologit tekevät.
Tutkimme sanojen esiintymistiheyttä sekä numeerisia arvoja.
Esimerkiksi sanan Jeesus numeerinen arvo on 888, -
ja se esiintyy UT:ssa 888 kertaa.
Lisäksi Ilmestyskirjassa esiintyy 888 Jeesusta tarkoittavaa sanaa.
Kaikkien muidenkin Jeesusta kuvaavien sanojen arvo -
on jaollinen kahdeksalla. Tällaisia ihmeitä lukuihin liittyy.
Kyse on kuitenkin aina matematiikasta, ei astrologiasta.
Raamattu on täydellinen, joten kaikilla sen sanoilla ja numeroilla on merkitys.
Käydään nämä numerot läpi nopeasti. Mitä asiaa numero 1 kuvaa?
Se kuvaa tietysti ykseyttä ja alkua.
Kaikkien sanojen ensimmäiset esiintymät ovatkin tärkeitä, -
samoin asiat, jotka mainitaan kerran. Ensimmäisenä päivänä luotiin valo, -
joka on koko luomistyön perusta. Yksi viittaa siis ykseyteen ja alkuun.
Numero kaksi sen sijaan kuvaa luonnollisesti erilaisuutta.
Yksi merkitsee ykseyttä, kaksi taas erilaisuutta.
Jos puhutaan kahdesta, on aina kaksi eri kokonaisuutta.
Kahden ihmisen todistus on jo pätevä.
Numero kaksi kuvaa siis erilaisuutta, -
mutta se voi kuvata myös vastustusta, vihamielisyyttä tai jakautumista.
Voidaan puhua esimerkiksi kahtaalle jakautuneesta sydämestä -
tai kaksihaaraisesta kielestä. Ne kuvaavat kahtaalle jakautumista.
Kolme kuvaa täyteyttä ja kokonaisuutta.
Kolmesta sivusta muodostuu jo kuvio, kolmio.
Myös suhteessa Jumalaan kolme kuvaa täyteyttä ja täydellisyyttä.
Jumala on yksi Jumala kolmessa persoonassa, -
joista jokainen, Isä, Poika ja Pyhä Henki, on Jumala.
Silti meillä on vain yksi Jumala.
Tätä jumalallista totuutta ei voi täysin ymmärtää järjellä.
On kuitenkin mielenkiintoista, että heprean sana Jumala, -
Elohim, on monikollinen sana.
Elohim kirjoitetaan hepreaksi näin.
Elohim. Tämä on siis "Jumala" hepreaksi.
Se on substantiivi, joka päättyy monikon päätteeseen -im.
Sana "Jumala" on siis monikossa, mutta siihen liittyvä verbi, -
vaikkapa bara eli loi, onkin yksikössä.
Ilmaisu bara Elohim esiintyy mm. Raamatun 1. jakeessa.
Jumalaan viittaava substantiivi on monikossa, mutta verbi yksikössä.
Tämä on ihmeellistä, koska se on hieno todiste kolminaisuudesta.
Jumala on siis kolmessa persoonassa, mutta silti vain yksi kokonaisuus.
Jumalaan viittaava substantiivi on aina monikossa, -
verbi taas aina yksikössä. Näin on aina, kun puhutaan Jumalasta.
Tätä asiaa ei voi ymmärtää kieliopin kannalta, mutta Jumala antoi Sanan -
näin, jotta ymmärtäisimme Hänen olevan yksi kolmessa persoonassa.
Numero kolme kuvaa siis täyteyttä ja täydellisyyttä -
niin yleisesti kuin liittyen Jumalaan.
Numero neljä kuvaa luomistyötä.
Numero viisi taas kuvaa jumalallista armoa, -
kuten jo aiemmin sanoin.
Esim. kreikan armoa tarkoittavan sanan lukuarvo on viidellä jaollinen.
Numero viisi toistuu myös ilmestysmajan mitoissa.
Kuusi on ihmisen luku. Ihminen luotiin kuudentena päivänä.
Ihminen tekee työtä 6 päivää viikossa.
Vuorokauden tuntien määrä on jaollinen kuudella, 4x6=24.
Atalja kaappasi vallan Juudassa kuudeksi vuodeksi.
Kaikki suuret ihmiset, jotka uhmaavat Jumalaa, on merkitty tällä luvulla, -
kuten antikristus. Myös Goljatin mitat ovat kuuden kerrannaisia.
Antikristuksen luku on kuuluisa 666.
On tärkeää huomata, että kreikan perinnettä merkitsevän sanan -
lukuarvo on 666. Perinteet tulevat siis ihmisiltä.
Ihmisten perinnäistavat liittyvät numeroon kuusi.
Perinnettä merkitsevän sanan oma lukuarvokin on 666.
Kuusi on siis ihmisen luku.
Numero seitsemän taas kuvaa hengellistä täydellisyyttä.
Se on Pyhän Hengen toiminnan tunnusmerkki.
Pyhä Henki on kirjoittanut Jumalan Sanan, -
ja numero 7 on painettu siihen kuin vesileima paperiin.
Numero 7 esiintyy Raamatussa jatkuvasti ihmeellisinä rakenteina.
Monet sanat ja käsitteet esiintyvät Raamatussa seitsemän kertaa.
Numero 7 liittyy monien asioiden syntyyn, koska Henki antaa elämän, -
sekä siihen aikaan, jonka ihminen ja monet eläimet -
odottavat jälkeläisiään. Toinen mielenkiintoinen asia on se, -
että elämää ja elämistä merkitsevät sanat esiintyvät VT:ssä 777 kertaa.
Se on kolme kertaa numero 7, joka kuvaa hengellistä täydellisyyttä.
Numero kahdeksan puolestaan kuvaa ylösnousemusta.
Ylösnousemus on uusi luomus, seitsemän plus yksi.
Seitsemän kuvaa täydellisyyttä, kahdeksan taas uutta alkua, -
kuten oktaavi musiikissa tai viikonpäivien kierto kalenterissa.
Numero 8 liittyy Jeesukseen.
Hän nousi kuolleista 8. päivänä. Viikon 1. päivä on myös kahdeksas.
Jeesuksen nimen lukuarvo on 888. Numero 8 kuvaa ylösnousemusta.
Antikristus on 666, 7 miinus 1, täydellisyys miinus yksi.
Jeesus on 888, 7 plus 1 eli täydellisyys plus yksi.
Raamatun numerot ovat siis tärkeitä, mutta vain matemaattisessa mielessä.
Ei pidä mennä typeryyksiin, vaan analysoida niitä matemaattisesti.
Numero yhdeksän kuvaa loppua ja tuomiota. Yhdeksän on 3 kertaa 3.
Se on siis jumalallisen täyteyden lopputulos. 9 on mukana tuomiossa.
Numero 10 kuvaa täydelliseksi tullutta järjestystä.
Siksi se on luonnollisesti lain luku. Meillähän on mm. 10 käskyä.
Numero 12 kuvaa täydellistä hallintoa. Se on kolme kertaa neljä.
Siksi on 12 Israelin heimoa tai 12 apostolia.
Numero 13 kuvaa kapinaa, uskosta luopumista ja hajaantumista.
Se on vallankumouksen ja kapinallisuuden numero.
Se liittyy aina kapinaan, -
erottautumiseen, irtautumiseen tai erilaistumiseen.
Sellainen on numero 13.
Numero 17 on yhdistelmä Henkeä ja järjestystä.
Huomasimme, että se esiintyy Abrahamin, Iisakin ja Jaakobin iässä.
Se on Hengen ja järjestyksen yhdistelmä, 10+7.
Se on myös seitsemäs numero 1.
Numero 22 on tärkeä, koska se on Kirjoitusten luku.
Se kuvaa koko VT:n rakennetta. VT:n kirjoja oli Jeesuksen aikaan 22, -
heprean aakkosia on 22, Israelissa ja Juudassa oli 22 kuningasta.
Juudan valtio kesti paljon pidempään, mutta molemmissa oli 22 kuningasta.
Lukuun 22 liittyvä rakenne säilyy.
Lampunjalassa oli 22 nuppia, ja kukkia ja pikareita oli myös 22.
Se on siis VT:n rakenteellinen luku.
Numero 24, 12+12, on numeron 12 korkeampi muoto.
Numero 25, 5 kertaa 5, kuvaa todella voimallista armoa -
tai erittäin syvää armoa.
Numero 26 on Jumalan nimen Jahven lukuarvo.
Numero 27 on 3 kertaa 3 kertaa 3. Se on Jumalan luku vahvistettuna.
Se on myös Uuden testamentin kirjojen lukumäärä.
27 on siis 3 kertaa 3 kertaa 3.
Numero 28, 7 kertaa 4. Hengellinen täydellisyys yhdistettynä maahan.
Numero 30, 3 kertaa 10. Jumalallinen täyteys yhdistettynä järjestykseen.
Numero 40, 4 kertaa 10. Jumalallinen järjestys maallisiin asioihin liittyen.
Se on myös koetuksen luku.
Kuten muistatte, Jeesusta koeteltiin erämaassa 40 päivää.
Numero 49 on 7 kertaa 7. Täydellisyys täydellisyydessä.
Se on koko Raamatun kirjojen määrä. VT:ssa on 22 kirjaa, UT:ssa 27.
Koko Raamatussa 49 kirjaa. Täydellisyys täydellisyydessä.
Nyt olemme puhuneet jonkin verran numeroista, mennään eteenpäin.
Kuten huomaatte, numerot ovat Raamatussa todella tärkeitä.
Jeesuskin käytti usein numeroita puheissaan.
Kun Häneltä kysyttiin, montako kertaa tuli antaa anteeksi, -
Jeesus sanoi: "77 kertaa". Tämä on oikea käännös.
Miksi juuri 77 kertaa?
Se on viittaus Vanhaan testamenttiin, jossa Lemek sanoi, -
että Kain kostettaisiin seitsen- kertaisesti, mutta Lemek 77 kertaa.
Jeesus siis vertaa 77-kertaista kostoa 77-kertaiseen anteeksiantoon.
Sellainen on uusi todellisuus. Jeesuksen tullessa kaikki muuttuu.
Kaikki tapahtuu rakkaudessa. Ei enää kostoa, vaan anteeksianto.
Numerot ovat siis tärkeitä Raamatussa, -
ja Jeesus käytti usein numeroita asiansa havainnollistamiseen.
Mennään eteenpäin. Haluan kertoa jotakin vedenpaisumuksesta.
Olette varmasti kuulleet sanottavan, -
että Raamatussa olisi kaksi kertomusta vedenpaisumuksesta.
Toisessa satoi 40 päivää ja toisessa 150 päivää.
Arvostelijoiden mukaan Raamatussa on ristiriitoja ja virheitä, -
koska samasta asiasta annetaan eri tietoja, mutta asia ei ole niin.
Tämäkin rakenne on täydellinen.
Kaikki alkoi Nooan 600. elinvuoden toisen kuun 17. päivänä -
ja loppui Nooan 601. elinvuoden -
toisen kuun 27. päivänä.
Kaiken kaikkiaan vedenpaisumus kesti vuoden ja 10 päivää.
Raamatussa kuvataan tarkasti kaikki sen tapahtumat.
Aluksi satoi vettä 40 päivän ajan.
Sitten sade loppui, ja vesi oli korkealla 150 päivän ajan.
Silloin ei siis enää satanut, mutta maa oli veden peitossa.
Tähän on merkitty jakeet, joissa tästä asiasta puhutaan.
Jos pysäytätte videon, voitte tehdä niistä muistiinpanoja.
Vedenpinta oli korkealla 150 päivää ja alkoi sitten laskea. Arkki pysähtyi.
Se tarttui kiinni vuorenhuippuun. Vedenpinta laski edelleen.
Kymmenennen kuun alussa vesi oli laskenut niin paljon, -
että vuorenhuiput tulivat näkyviin.
Nooa odotti vielä 40 päivää, joiden aikana vedenpinta laski yhä.
Sitten hän avasi ikkunan ja päästi korpin lentoon.
Seitsemän päivän kuluttua hän laski lentoon kyyhkysen.
Seitsemän päivän kuluttua hän laski sen lentoon uudestaan.
Nyt vedenpinta oli laskenut maanpinnan tasolle.
Kyyhkynen ei enää palannut.
Nooan 601. elinvuoden 1. päivänä maan pinta oli kuiva.
Vuoden toisen kuun 27. päivänä maa oli läpikotaisin kuiva.
Ensin kuivui maan pinta, sitten maa oli kuivunut kauttaaltaan.
Kuten huomaatte, rakenne on täydellinen.
Ei ole kahta kertomusta, vaan yksi.
Lähtötekstissä kaikki on selitetty todella tarkasti ja yksityiskohtaisesti.
Vielä eräs asia, josta olemme jo puhuneet aiemmissa jaksoissa, -
on ilmestysmajan rakenne. Katsotaan se nyt läpi nopeasti.
Erämaavaelluksen aikanahan Jumala ilmestyi ilmestysmajan kautta.
Vilkaistaan sitä nopeasti. Mikä on ilmestysmaja?
Tässä se on. Ensin on verhoilla rajattu esipiha.
Tässä on uhrialttari ja tässä Pyhä, jonka sisällä on Kaikkein pyhin.
Kaikkein pyhin on perimmäisenä. Siellä kävi ylipappi kerran vuodessa.
Tässä on lampunjalka ja tässä pöytä, jolla leivät olivat.
Tässä on liitonarkki ja tässä suitsutusalttari.
Kun tänne astui, näki siis pöydän, menora-lampunjalan -
sekä suitsutusalttarin. Verhon takana, jonne vain ylipappi sai mennä, -
oli liitonarkki kerubeineen. Täällä Jumala ilmestyi.
Tässä taas oli uhrialttari ja tässä allas peseytymistä varten.
Tältä ilmestysmaja näytti, kun se oli pystytetty.
Esipihaa reunustavat verhot, Pyhä ja Kaikkein pyhin.
Graafinen esitys auttaa meitä, kun luemme Raamatun tekstiä.
Viimeinen asia, josta haluan puhua tässä jaksossa, -
on aikajana, johon on kuvattu Raamatun tärkeimmät tapahtumat.
Haluan, että saatte jonkinlaisen käsityksen siitä, -
milloin tietyt Raamatun tapahtumat ovat tapahtuneet.
Tärkeitä ajankohtia ovat Abrahamin syntymä vuonna 2167, -
Jaakobin muutto Egyptiin -
ja Mooseksen syntymä.
Pako Egyptistä on todella tärkeä. Se tapahtui 1447 eKr.
Egyptistä pakenemisen ajankohta, vuosi 1447 eKr., on tärkeä.
40 vuotta myöhemmin, vuonna 1407, kaatuivat Jerikon muurit.
Tämä tapahtui 40 vuoden erämaavaelluksen jälkeen.
1407 eKr. on siis myös tärkeä vuosi.
Myös kuninkaisiin liittyy tärkeitä vuosilukuja.
Saulista tuli kuningas vuonna 1050, Daavidista vuonna 1010 -
ja Salomosta vuonna 971.
Nämäkin ovat tärkeitä vuosilukuja.
Vuonna 722 eKr. Israel vietiin pakkosiirtolaisuuteen Assyriaan.
Pakkosiirtolaisuus Assyriassa, 722.
Vuonna 587 Juuda vietiin Babyloniaan ja Jerusalem tuhottiin.
Nämä vuosiluvut kannattaa muistaa.
Pakkosiirtolaisuus Babyloniassa loppui vuonna 536.
Ensimmäinen osa kansasta vietiin Babyloniaan jo vuonna 605, -
joten siksi Jeremia puhuu 70 vuoden pakkosiirtolaisuudesta.
Sitten on Nehemia ja temppelin pyhittäminen uudelleen.
Vuonna 28 jKr. alkoi Jeesuksen julkinen toiminta.
Tämä liittyy Danielin profetiaan. Vuodesta 457 eKr., -
jolloin annettiin käsky Jerusalemin uudelleen rakentamisesta, -
vuoteen 28 jKr., jolloin Jeesus aloitti toimintansa, on 69 viikkoa, -
kuten Daniel profetoi.
70. viikko on vielä tulossa, se tulee antikristuksen myötä.
Kaikki profetiat on kuitenkin annettu täydellisinä.
Tämä on aikajana, joka auttaa muistamaan tärkeimmät tapahtumat, -
kuten Egyptistä pakenemisen, pakkosiirtoon viemiset -
ja Jeesuksen toiminnan alun. Tästä voi olla apua, -
kun luemme Raamattua. Kiitos, että katsoitte ohjelmaa.
Saamamme palautteen mukaan -
moni katsoja on saanut rohkaisua TV7:n ohjelmien kautta.
Jos haluat olla mukana Raamattu on ihmeellinen! -ohjelmien tekemisessä, -
voit tehdä sen tukemalla ja soittamalla numeroon 0600 10077.
Numero on 0600 10077. Puhelun hinta on noin 10 euroa.
Voit myös käyttää tilinumeroa ja viitettä, jotka näkyvät ruudulla.
Kiitämme sinua ja rukoilemme, että saisit kokea -
ylitsevuotavaa Jumalan siunausta. Kiitos vielä kerran.
Suomennos: Anni Lähteenmäki